**เลโวโดปา** ความแรง **<> มิลลิกรัม และ**

**เบนเซอราไซด์** ความแรง **<>มิลลิกรัม**

**ชนิดเม็ดละลายน้ำ**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้เป็นยาสูตรผสม มีตัวยา 2 ชนิด คือ เล-โว-โด-ปา (Levodopa) และเบน-เซอ-รา-ไซด์ (Benseraside)

**1.2 ยานี้ใช้เพื่ออะไร**

* ยานี้ใช้รักษาโรคพาร์กินสัน

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้หรือส่วนประกอบของยานี้
* กำลังตั้งท้องหรือวางแผนจะตั้งท้อง
* อายุต่ำกว่า 25 ปี
* เป็นโรคเกี่ยวกับฮอร์โมนที่รุนแรง
* เป็นโรคตับ ไต หรือหัวใจที่รุนแรง
* เป็นโรคจิตเวชที่รุนแรง
* เป็นโรคต้อหินชนิดมุมปิด
* **มีประวัติเป็นโรคมะเร็งผิวหนัง**
* กำลังใช้ยารักษาโรคซึมเศร้าในกลุ่มยายับยั้งเอนไซม์โมโนเอมีนออกซิเดส (MAOIs)

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกร ในกรณีต่อไปนี้**

* กำลังให้นมลูก
* เป็นโรคต้อหินชนิดมุมเปิด
* เป็นโรคตับ ไต หัวใจ หรือ ปอด
* เป็นโรคเบาหวาน
* เป็นโรคทางจิตเวช เช่น ซึมเศร้า
* มีแผลในทางเดินอาหาร
* เป็นโรคกระดูกนิ่มหรือกระดูกน่วม
* กำลังใช้ยาบางชนิดอยู่ เช่น เฟอร์รัสซัลเฟต เมโทรโคลพราไมด์, โบรโมคริปทีน

**“แต่หากท่านไม่แน่ใจว่ามีภาวะหรือใช้ยาเหล่านี้อยู่ โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควร**กิน**ยาตามคำแนะนำของแพทย์หรือเภสัชกร เท่านั้น เพราะขนาดและระยะเวลาในการกินยานี้ ขึ้นกับชนิดและความรุนแรงของโรค
* กินยาก่อนอาหารครึ่งชั่วโมง หรือ กินหลังอาหาร 1 ชั่วโมง
* **ให้ละลายน้ำ**ประมาณครึ่งแก้ว (100 มิลลิลิตร) แล้วกินให้หมดในภายในครึ่งชั่วโมง

**3.2 หากลืมกินยา**นี้**ควรทำอย่างไร**

* กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**4. ข้อควรปฏิบัติระหว่างใช้ยา**

* พบแพทย์ตามนัดอย่างสม่ำเสมอ เพื่อติดตาม ผลการรักษาหรืออันตรายจากยา
* ห้ามหยุดยาเอง และให้กินยานี้อย่างต่อเนื่อง ตามคำแนะนำของแพทย์ หรือเภสัชกร
* ระมัดระวังการขับขี่ยานยนต์หรือทำงานเกี่ยวกับ เครื่องจักรกลหรือทำงานที่เสี่ยงต่อการพลัดตกจาก ที่สูง เพราะยานี้อาจทำให้ง่วงซึม
* ผู้หญิงวัยเจริญพันธุ์หรือมีโอกาสตั้งครรภ์ควรคุมกำเนิดด้วยวิธีที่มีประสิทธิภาพ เช่น ใช้ถุงยางอนามัย ใช้ยาคุมกำเนิด ระหว่างใช้ยานี้

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษ บวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดง ตุ่มพอง ผิวหนังหลุดลอก มีจ้ำตามผิวหนัง
* หัวใจเต้นเร็วหรือช้ากว่าปกติ เช่น ใจสั่น หน้ามืด
* มีเลือดออกผิดปกติ เช่น อาเจียนเป็นเลือด มีเลือดออกทางจมูก อุจจาระมีสีดำ หรือ มีจ้ำเลือดขนาดใหญ่

“**ให้หยุดยาแล้วไปพบแพทย์ทันที**”

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์**
* เบื่ออาหาร ท้องเสีย คลื่นไส้ อาเจียน
* น้ำลายเปลี่ยนสี
* รู้สึกง่วงนอนผิดปกติหรือนอนไม่หลับ

“**ไม่จำเป็นต้องหยุดยา**

**แต่ถ้ามีอาการรุนแรงให้ไปพบแพทย์**”

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง โดยทั่วไปควรเก็บที่อุณหภูมิไม่เกิน <ปรับตามทะเบียนยา>องศาเซลเซียส
* ไม่เก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยานี้**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ เลโวโดปา และ เบนเซอราไซด์
* **ส่วนประกอบอื่น ๆ ได้แก่** <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code   
ที่เชื่อมมายังเว็บไซต์ของ อย.  
<ปรับตามทะเบียนยา>